કેટલાય પાત્રો યુદ્ધમાંથી ભાગતા દેખાય છે તો કેટલાયે પ્રવેશતા. કોઈ પોતાની સુધબુધ ગુમાવી ચૂક્યું છે તો કોઈ પોતાના ઘાવ ઢાંકીને ફરી મેદાનમાં ઉતરી રહ્યું છે ! કોઈ પોતાની માનવતા નેવે મૂકી રહ્યું છે તો કોઈ અજાણ્યા માટે મન મક્કમ કરીને તેને માફ કરી રહ્યું છે. કેરેક્ટરલેસ નેરેટિવ છે , તોયે કેરેક્ટર્સની ક્લાસિક રેન્જ અહિંયા પથરાયેલી છે : યુદ્ધમાં પોતાનો મોટો પુત્ર ગુમાવી ચુકેલા અલ્ટીમેટ ઠરેલ એવા સિવિલિયન મિ.ડોસન [ સુપ્પક BFG એવા Mark Rylance ] , તેમનો જ નાનો દીકરો પીટર અને તેનું જૂઠ , 90% દ્રશ્યોમાં આંખોથી બોલતો ફાઈટર પાઇલટ ફેરિયર [ છેલ્લી ઘડીએ મૂંહ’દીખાઈ કરતો અદભુત Tom Hardy ] , પહેલી ફ્રેમથી લઈને સતત ભાગતો સૈનિક ટોમી [ નવોદિત એવો Fionn Whitehead : ખોટું નથી કરવા માંગતો પણ જો કરવું પડે તો એ ગિલ્ટ સાથે પણ જીવી લે તેવો! ] , મિ.ડોસન’ની બોટમાં જ રેસ્ક્યુ થયેલો ને સાનભાન ગુમાવી ચુકેલો સૈનિક [ Cillian Murphy ~ દાઝ અને કરુણા આવે એવું પાત્રાલેખન ] , સ્થિર ને સ્થિતિપ્રજ્ઞ એવા નેવી કમાન્ડર બોલ્ટન [ Kenneth Branagh ~ હેઈલ પાયરો ]